মুক্তির মিছিলে এগিয়ে আছে শাকিব-বুবলীর 'শুটার'। হিসাব অনুযায়ী বাকি দুই ছবির সমান হলে মুক্তি পাচ্ছে ছবিটি। সারা দেশে ১৪৮টি সিনেমা হলে মুক্তি পাচ্ছে রাজু চৌধুরী পরিচালিত এই ছবি। ছবির প্রযোজক মোহাম্মদ ইকবাল বলেন, 'আমি ছবিটি শুরু থেকেই দেড়শ হলে ছবিটি মুক্তি দিতে চেয়েছিলাম। এরই মধ্যে ১৪৮টি হলে ছবিটি বুকিং হয়েছে। আরো চারটি হলের সঙ্গে কথা চলছে। আশা করি ছবিটি আমরা ১৫২টি হলে মুক্তি দিতে পারব।'